హేమంత్ సోరెన్

హేమంత్ సోరెన్‌ (జననం: 1975 ఆగస్టు 10) భారతదేశానికి చెందిన రాజకీయ నాయకుడు, ప్రస్తుతం జార్ఖండ్ ముఖ్యమంత్రిగా ఉన్నాడు. దీనికి ముందు 2013 నుండి 2014 వరకు మొదటిసారి జార్ఖండ్ రాష్ట్రానికి ముఖ్యమంత్రిగా పనిచేసాడు. ఇతను జార్ఖండ్ ముక్తి మోర్చా పార్టీ అధ్యక్షుడు.

హేమంత్ సోరెన్‌ను జార్ఖండ్ ముఖ్యమంత్రిగా మొదటిసారి 2013 జులై 13 నుండి 2014 డిసెంబరు 28 వరకు పనిచేసారు. రెండవసారి ముఖ్యమంత్రిగా 2019 డిసెంబరు 29 నుండి పనిచేసే కాలంలో  మనీ లాండరింగ్ ఆరోపణలపై ఎన్‌ఫోర్స్‌మెంట్ డైరెక్టరేట్ అధికారులు  అరెస్టు చేసిన తర్వాత 2024 జనవరి 31న ఝార్ఖండ్ ముఖ్యమంత్రి పదవికి రాజీనామా చేసారు. తిరిగి హేమంత్ సోరెన్ 2024 జూన్ 28న బెయిలుపై బయటికి వచ్చి తిరిగి 2024 జులై 4న మూడవసారి జార్ఖండ్ ముఖ్యమంత్రిగా పదవీబాధ్యతలు స్వీకరించి ప్రస్తుతం అధికారంలో కొనసాగుచున్నారు.

 తొలినాళ్ళ జీవితం 
సోరెన్ బీహార్ రంగర్హ్ జిల్లాలోని నెమారా గ్రామంలో రూపీ, శిబు సోరెన్ ఆదివాసీ దంపతులకు జన్మించాడు. ఇతని తండ్రి శిబు సోరెన్ జార్ఖండ్ రాష్ట్రానికి ముఖ్యమంత్రిగా పనిచేశాడు. ఇతనికి ఇద్దరు సోదరులు దుర్గా సోరెన్, బసంత్ సోరెన్ ఒక సోదరి అంజలి సోరెన్ ఉన్నారు. సోరెన్బీ హార్లోని పాట్నా హై స్కూల్ నుండి ఇంటర్మీడియట్ చదువు పూర్తి చేసాడు. ఎన్నికలు కమిషన్ కు సమర్పించిన అఫిడవిట్ ప్రకారం సోరెన్ మెకానికల్ ఇంజినీరింగ్ చదువు అసంపూర్ణంగా వదిలేసాడు.

 వృత్తి జీవితం 
2009 జూన్ 4 నుండి 2010 జనవరి వరకు సోరెన్ రాజ్యసభ సభ్యునిగా ఉన్నాడు. ఆ తరువాత 2013లో జార్ఖండ్ ఉప ముఖ్యమంత్రిగా పనిచేసాడు.

 ముఖ్యమంత్రి పదవి 

 2013 జూలై 15న కాంగ్రెస్ ఇంకా ఆర్జేడీ మద్దతుతో ముఖ్యమంత్రిగా ఎన్నుకోబడ్డాడు. 
 2019 డిసెంబరులో మళ్ళీ రెండవ సారి ముఖ్యమంత్రిగా బాధ్యతలు చేపట్టాడు.
 2024 జులై 4న మూడవసారి జార్ఖండ్ ముఖ్యమంత్రిగా పదవీబాధ్యతలు చేపట్టాడు.

 రాజకీయ జీవితం 
 2009 - రాజ్యసభ సభ్యుడిగా హేమంత్ సోరెన్ తన రాజకీయ అరంగేట్రం చేసి 2009 జూన్ 24 నుండి 2010 జనవరి 4 వరకు రాజ్యసభ సభ్యుడిగా పనిచేశాడు.
 2010లో దుమ్కా నియోజకవర్గం నుంచి హేమంత్ సోరెన్ తొలిసారి ఎమ్మెల్యేగా ఎన్నికయ్యాడు.
 2010 సెప్టెంబరు నుండి 2013 జనవరి వరకు జార్ఖండ్ ఉప ముఖ్యమంత్రిగా పనిచేశాడు.
 2013 జూలై 13 నుండి 2014 డిసెంబరు 28 వరకు జేఎంఎం - ఆర్జేడీ - కాంగ్రెస్ సంకీర్ణ ప్రభుత్వంలో జార్ఖండ్ ముఖ్యమంత్రిగా పనిచేశాడు.
 2014 ఎన్నికలలో రెండు స్థానాలు బర్హైత్, దుమ్కా నుండి పోటీ చేసి, బర్హైత్ నుండి ఎమ్మెల్యేగా ఎన్నికై, దుమ్కా లో ఓడిపోయాడు.
 ఆయన 2015 జనవరి 7 నుండి 2019 డిసెంబరు 28 వరకు జార్ఖండ్ శాసనసభలో ప్రతిపక్ష నాయకుడిగా పనిచేశాడు.
 2019 జార్ఖండ్ శాసనసభ ఎన్నికలలో రెండు స్థానాలు బర్హైత్, దుమ్కా నుండి పోటీ చేసి, రెండింటిలో గెలిచాడు.
 2019 డిసెంబరు 29 నుండి 2024 ఫిబ్రవరి 2 వరకు జార్ఖండ్ ముఖ్యమంత్రిగా పనిచేశాడు.
 భూ కుంభకోణానికి సంబంధించిన ఆరోపణలపై ఎన్‌ఫోర్స్‌మెంట్ డైరెక్టరేట్ అతన్ని కస్టడీలోకి తీసుకునే ముందు హేమంత్ సోరెన్ 2024 ఫిబ్రవరి 2న ముఖ్యమంత్రి పదవికి రాజీనామా చేశాడు.
 2024 జులై 4 నుండి మూడవసారి జార్ఖండ్ ముఖ్యమంత్రిగా పదవీ బాధ్యతలు స్వీకరించాడు. 
 2024 ఎన్నికలలో బర్హయిత్ నియోజకవర్గం నుండి  39,491 ఓట్ల మెజారిటీతో బీజేపీ అభ్యర్థి గామ్లియెల్ హెంబ్రోమ్‌పై గెలిచాడు.

భూ కుంభకోణం కేసు
హేమంత్‌ సోరెన్‌ను జార్ఖండ్‌లో భూ ఒప్పందానికి సంబంధించిన మనీలాండరింగ్ కేసులో దర్యాప్తులో భాగంగా ఎన్‌ఫోర్స్‌మెంట్ డైరెక్టరేట్ (ఈడీ) అధికారులు 2024 జనవరి 20న విచారించారు. ఈ క్రమంలోనే అతను తన ముఖ్యమంత్రి పదవికి 2024 జనవరి 31న రాజీనామా చేశాడు. 2024 జూన్ 28న ఝార్ఖండ్ హై కోర్టు ఈ కేసులో అతనికి బెయిల్ మంజూరు చేసింది.

 మూలాలు 


వర్గం:1975 జననాలు
వర్గం:జీవిస్తున్న ప్రజలు
వర్గం:జార్ఖండ్ ముక్తి మోర్చా రాజకీయ నాయకులు
వర్గం:జార్ఖండ్ ఉప ముఖ్యమంత్రులు
వర్గం:జార్ఖండ్ నుండి ఎన్నికైన రాజ్యసభ సభ్యులు
వర్గం:జార్ఖండ్ ముఖ్యమంత్రులు
వర్గం:జార్ఖండ్ ఎమ్మెల్యేలు 2009–2014
వర్గం:జార్ఖండ్ ఎమ్మెల్యేలు 2014–2019
వర్గం:జార్ఖండ్‌ ప్రతిపక్ష నాయకులు
వర్గం:జార్ఖండ్ ఎమ్మెల్యేలు 2019–2024

వర్గం:జార్ఖండ్ రాజకీయ నాయకులు
వర్గం:జార్ఖండ్ ముఖ్యమంత్రులు
వర్గం:జార్ఖండ్ వ్యక్తులు